Camping การพักผ่อนที่เป็นที่นิยมของชาวอเมริกัน
การไปแคมพ์ปิ้ง หรือการไปตั้งเต๊นท์นอนตามสวน หรืออุทยานสาธารณะ เป็นการพักผ่อนที่คนอเมริกันนิยมทำกันมาก และในช่วงที่เศรษฐกิจกำลังอยู่ในภา
ผลการศึกษาของมูลนิธิ Outdoorชี้ให้เห็นว่า ในช่วงปี ค.ศ. 2008มีคนออกไปแคมพ์ปิ้งเพิ่มขึ้น 7 %แต่เวลานี้สวนสาธารณะบางแห่ง มีบริการที่ทำให้การออกไปแคมพ์ปิ้งสะดวกสบายมากขึ้น คุณโรสแมรี่ นิคอลส์ ผู้จัดการสวนสาธารณะ LittleBennett ในรัฐแมรี่แลนด์และผู้ช่วย เพิ่งจะตั้งเต๊นท์ให้กับผู้ที่สั่งจองบริการมาล่วงหน้าและบอกว่า การจัดบริการตั้งเต๊นท์ให้นี้ ไม่ได้เป็นเรื่องหรูหราเลยเพราะที่จัดไว้ให้เป็นปัจจัยพื้นฐานทั้งนั้น คือ เต๊นท์ที่พัก เก้าอี้นั่ง 2ตัว ตะเกียงหนึ่งดวง และเตาแก๊สสำหรับหุงต้มอาหาร ทั้งหมดนี้ ทางสวนคิดค่าบริการเพิ่มเพียง 25 เหรียญดอลล่าร์ และผู้ใช้บริการจะต้องพักอย่างน้อยสองคืน นอกจากบริการเรื่องที่พักแล้ว สวน LittleBennett ยังมีกิจกรรมพิเศษสำหรับครอบครัว และเด็กเล็กให้ด้วยในวันเสาร์เช่น การสอนการฝีมือ การเดินป่า และสนุกสนานกับการว่ายน้ำในลำธาร เหล่านี้เป็นต้น หนูลอร่า สมิธ ซึ่งแม้จะมีอายุเพียง 12 ขวบ แต่ก็ถือว่า เป็นผู้เชี่ยวชาญการแคมพ์ปิ้งกับเขาได้คนหนึ่งเพราะแคมพ์มาแล้ว 5 ปี เธอและเพื่อนๆ ตั้งเต๊นท์กันได้เอง โดยไม่ต้องขอความช่วยเหลือจากคุณแม่ที่ออกไปด้วย หนูลอร่าบอกว่าถ้าอยากหาประสบการณ์แคมพ์ปิ้งแล้วละก็ จะต้องตั้งเต๊นท์เอง สำหรับเธอนั้นแคมพ์ปิ้งไม่เพียงแต่สนุกเท่านั้น แต่ยังทำให้เธอภาคภูมิใจ ที่สามารถทำอะไรต่ออะไรได้หลายอย่างด้วยตัวเอง ส่วนคุณ เจ็ม ฮอพกิ้นส์ซึ่งสั่งจองให้ทางสวนตั้งเต๊นท์เตรียมไว้ให้เพิ่งเดินทางมาถึงขณะตะวันกำลังจะตกดิน เธอและลูกชายวัย 12 ขวบ ขับรถมา 6 ชั่วโมงและรู้สึกโล่งใจเป็นอย่างมากที่มีเต๊นท์ตั้งไว้ให้อย่างเรียบร้อยแล้ว คุณโรสแมรี่ นิคอลส์ ผู้จัดการสวน LittleBennett บอกว่า มีบริการตั้งเต๊นท์ให้เพียงสามที่เท่านั้นและเป็นที่นิยมมาก เพราะมีคำสั่งจองแทบทุกสุดสัปดาห์เลย